L 96/86
DA
Den Europæiske Unions Tidende
5.4.2023
(5)
Specifikationerne i den harmoniserede standard EN 71-13:2021+A1:2022 er mere tydeligt knyttet til kravene i direktiv 2009/48/EF.
Denne nye udgave af standarden EN 71-13:2021 bringer navnlig standarden i overensstemmelse med direktiv 2009/48/EF, jf.
Kommissionens direktiv (EU) 2020/2088 (6) og (EU) 2020/2089 (7).
Standardens tabel 1 og 2 er blevet revideret og en supplerende tabel 3 er blevet indsat i standarden for at tage højde for de ændringer i listerne over allergifremkaldende duftstoffer i direktiv 2009/48/EF, der blev indført ved direktiv (EU) 2020/2088 og (EU) 2020/2089.
Standardens tabel 3 omfatter allergifremkaldende duftstoffer, som — i overensstemmelse med direktiv 2009/48/EF — skal være angivet på en etiket på legetøjet, på emballagen eller på en medfølgende seddel.
I standarden EN 71-13:2021+A1:2022 er det specificeret, at makeupsæt og spil, der stimulerer smagssansen, ikke må bruges af børn under 36 måneder.
Denne specifikation afspejler tydeligt det krav, der er angivet i afdeling III, punkt 12, andet afsnit, i bilag II til direktiv 2009/48/EF.
(6)
Kommissionen har sammen med CEN vurderet, hvorvidt den harmoniserede standard EN 71-13:2021+A1:2022, der er udarbejdet af CEN, er i overensstemmelse med anmodning M/445 af 9. juli 2009.
Kommissionen har også vurderet dens overensstemmelse med den nye anmodning i gennemførelsesafgørelse C(2022)7410.
Den harmoniserede standard opfylder de krav, som den har til formål at dække og som er angivet i direktiv 2009/48/EF.
Referencerne til den nævnte standard bør derfor offentliggøres i Den Europæiske Unions Tidende.
(7)
Den harmoniserede standard EN 71-13:2021+A1:2022 erstatter den harmoniserede standard EN 71-13:2021.
Det er derfor nødvendigt at tilbagetrække referencen for den nævnte standard i Den Europæiske Unions Tidende.
(8)
Af hensyn til klarhed, rationalitet og forenkling bør der offentliggøres en fuldstændig liste over referencer for harmoniserede standarder, der er udarbejdet til støtte for direktiv 2009/48/EF, og som opfylder de krav, de har til formål at dække, i én retsakt.
Referencerne for de harmoniserede standarder, der er udarbejdet til støtte for direktiv 2009/48/EF, er for indeværende offentliggjort i gennemførelsesafgørelse (EU) 2021/1992.
Det er derfor nødvendigt at erstatte gennemførelsesafgørelse (EU) 2021/1992 med en ny afgørelse.
(9)
Overholdelsen med en harmoniseret standard medfører en formodning om overholdelse af de relevante væsentlige krav, der er angivet i Unionens harmoniseringslovgivning fra datoen for offentliggørelsen af referencen for en sådan standard i Den Europæiske Unions Tidende.
Nærværende afgørelse bør derfor træde i kraft på dagen for offentlig­ gørelsen —
VEDTAGET DENNE AFGØRELSE:
Artikel 1 Referencerne for de harmoniserede standarder for legetøj, der er udarbejdet til støtte for direktiv 2009/48/EF og opført i bilaget til nærværende afgørelse, offentliggøres hermed i Den Europæiske Unions Tidende.
Artikel 2 Gennemførelsesafgørelse (EU) 2021/1992 ophæves.
Artikel 3 Denne afgørelse træder i kraft på dagen for offentliggørelsen i Den Europæiske Unions Tidende.
(6) Kommissionens direktiv (EU) 2020/2088 af 11. december 2020 om ændring af bilag II til Europa-Parlamentets og Rådets direktiv 2009/48/EF for så vidt angår mærkning af allergifremkaldende duftstoffer i legetøj (EUT L 423 af 15.12.2020, s. 53).
(7) Kommissionens direktiv (EU) 2020/2089 af 11. december 2020 om ændring af bilag II til Europa-Parlamentets og Rådets direktiv 2009/48/EF for så vidt angår forbuddet mod allergifremkaldende duftstoffer i legetøj (EUT L 423 af 15.12.2020, s. 58).